શ્રી ખોડલધામ ટ્રસ્ટના ટ્રસ્ટીઓની બેઠકમાં 'રાજકીય' મુદ્દે ભારે ચર્ચા હાથ ધરાઈ હતી તેવુ વર્તુળોમાંથી જાણવા મળી રહ્યુ છે. લોક ચર્ચા મુજબ હમણા હમણા રાજકીય પક્ષોને પટેલ મતદારો પ્રત્યે ભારે હેત ઉભરાઈ રહ્યુ છે અને તાજેતરમાં રાજ્યને 'વિકાસ'ના પાટા ઉપર સડસડાટ ગાડીને દોડાવી રહેલા મુખ્ય પ્રધાન વિજયભાઈ રૂપાણી તથા કોંગ્રેસના ઉપાધ્યક્ષ રાહુલ ગાંધી 'માં'ના ચરણોમાં આશિર્વાદ લેવા પહોંચ્યા હતા. ત્યાર બાદ શ્રી ખોડલધામ ટ્રસ્ટની બેઠક મળતા રાજકીય રીતે વાતાવરણ ભારે ગરમાયુ છે. ગુજરાત રાજ્યમાં પટેલોની ખાસ્સી વસ્તી છે એટલે રાજકીય ચૂંટણીઓમાં અને સત્તામાં પટેલ સમાજ મહત્વની ભૂમિકા ભજવી રહ્યા છે. બહુમતીના જોરે પટેલ મતદારો પોતાની પટેલ નેતાગીરી પટેલોના પ્રશ્નો અંગે ભાવ પૂછવાની તસ્દી લેતા નથી એટલે કે પટેલ મતદારો છેતરાતા હોવાનો રંજ પણ હાલ ચર્ચામાં આવી રહ્યો છે.